open-index/open-wikipedia-markdown huggingface dataset:
Idrettslaget Domen

**Idrettslaget Domen** fra Kiberg i Vardø kommune i Finnmark ble stiftet 19. juli 1935 under navnet Kiberg Arbeideridrettslag. Klubben er aktiv innen fotball, friidrett og ski, og har også drevet med boksing, bryting og volleyball. Hjemmebanen i fotball er Kiberg stadion (grus).

Initiativtaker til idrettslaget var Einar Nicolaisen fra Vesterålen, som da var på vårfiske i Kiberg. Klubbens navn ble endret til Idrettslaget Domen i 1948, etter fjellet Domen, som ligger mellom Kiberg og Svartnes. Daværende Kiberg AIL ble kretsmestere for Øst-Finnmark i volleyball for kvinner i 1939. Fotballaget for menn ble kretsmestere for Øst-Finnmark klasse B i 1949 og 1953, og i 1970 som vinnere av daværende 4. divisjon (nivå 4). Fra slutten av 1970-tallet og framover slet klubben med å skaffe nok spillere til å stille seniorlag. Siste gang Domen hadde seniorlag i fotball for menn var i 2000, da klubben stilte lag sammen med Vardø IL.

Jon Abrahamsen, som ble cupmester for FK Bodø/Glimt i 1977 og har tre landskamper, spilte tidlig i karrieren for IL Domen. Også handikapidrettsutøveren Terje Roe Hansen, som har tatt to medaljer i friidrett og tre i langrenn i paralympiske leker, har representert Domen.

## Kilder
*Hjemmeside hos Speaker.no (besøkt 25. mai 2014)
*Kibergsiden: Om IL Domen (besøkt 25. mai 2014)
*Arne Brustad (red.):  *[http://urn.nb.no/URN:NBN:no-nb_digibok_2012042508036 Aktive fotballspillere. Bind 2]*. Idrettsforlaget, Oslo 1953 (s. 558, digitalisert av Nasjonalbiblioteket)
*Norges Fotballforbund: IL Domen (besøkt 25. mai 2014)
*Terminlister og tabeller hos Norges Fotballforbund (besøkt 25. mai 2014)
*Norges Fotballforbund: Norgesmestere menn (besøkt 25. mai 2014)
*Norges Fotballforbund: Jon Arne Abrahamsen (besøkt 25. mai 2014)
*VG: Mariann (29) skrev seg inn i historien (12. mars 2014, besøkt 25. mai 2014)
Stefanos Kapino

**Stefanos Kapino** (gresk: Στέφανος Καπίνο; født 18. mars 1994) er en gresk fotballspiller som spiller som for den polske klubben Miedź Legnica.

Han debuterte for det greske landslaget den 15. november 2011 i en treningskamp mot . Han var 17 år og 241 dager når han debuterte. Han ble dermed den yngste fotballspilleren noensinne til å representere . 

## Meritter
**Panathinaikos**
* Den greske fotballcupen (1): 2014

## Referanser


## Eksterne lenker
*
Johan Ellefsen

**Johan Ellefsen** er navnet til flere personer:

* Johan Ellefsen (arkitekt)
* Johan Ellefsen (forfatter)
Johan Ellefsen (forfatter)

**Johan Fredrik Ellefsen** (1888–1921) var en norsk forfatter. Han utga de to romanene *Doktor Friis* og *Advokat Wagner*.

## Slekt
Johan Ellefesen var sønn av Olaf Ellefsen (død 1917) og Birthe Marie von Westen Ellefsen. Faren hadde teologisk utdannelse og virket som lærer ved forskjellige folkeskoler i Kristiania.  Morfaren Carl Arnoldus Müller var rektor ved Kristiania katedralskole og en viktig person i Kristianias teaterverden.

## Liv
Ellefsen var elev ved latinlinjen på Kristiania katedralskole og tok *[[examen artium]]* i 1906. Deretter begynte han først å studere filologi ved universitetet, senere statsøkonomi. I studenttiden omgikkes han blant andre Arnulf Øverland og Helge Krog. På grunn av sykdom måtte han avbryte studiene og bestemte seg for å begynne å skrive. Ved siden av skaffet han seg en liten stilling på Universitetsbiblioteket.

Debutromanen, *Doktor Friis*, utkom i 1914 og ble rost av anmelderne. I 1916 fikk han en ny stilling som sekretær ved Vitenskapsakademiet, som han beholdt til 1919. I 1917 utga han sin andre bok, *Advokat Wagner*, som er påvirket av den gryende klassekampen. Bokens hovedperson slites mellom sin sosiale bevissthet og frykt for massen, en konflikt som også preget Ellefsen selv.

I 1919 bestemte Ellefsen seg for å leve som fri forfatter, og sa opp stillingen ved Vitenskapsakademiet, som ble overtatt av Sigurd Hoel. Han skrev bokanmeldelser i *[[Norske Intelligenssedler]]* og *[[Dagbladet]]* og teateranmeldelser i *[[Morgenposten]]*. I 1920 arbeidet han på et skuespill, men om vinteren ble han syk, og døde den påfølgende våren.

## Litteratur
* Fredrik Christian Wildhagen: *Johan Ellefsen*. Oslo: Aschehoug, 1961.
* A. H. Winsnes: *Norges litteratur fra 1880-årene til første verdenskrig*. Oslo: Aschehoug, 1961.

## Eksterne lenker
Platous gate (Oslo)

**Platous gate** (1–33, 2–18) er en gate på Grønland i bydel Gamle Oslo. Den går fra Urtegata til Schweigaards gate. Unntatt for syklister er gaten enveiskjørt mot nummereringsretningen.

Gaten har navn etter Ludvig Stoud Platou, og skal ha hatt navnet før byutvidelsen i 1857, mens området hørte til Aker. Gaten har bebyggelse av varierende alder.

## Kilder
* Oslo byleksikon: Platous gate

## Eksterne lenker
*
Halfdan Møller

**Halfdan Fredrik Sibbern Møller** (1862–1925) var en norsk prest.

Halfdan Møller var sønn av distriktslegen Wolfgang Arthur William Møller. Han ble student i 1880 og *[[cand. theol.]]* i 1886. I 1887 ble han residerende kapellan i Volda, i 1890 i Stavanger. Fra 1891 var han reisende sekretær for Norges kristelige ungdomsforbund, før han i 1891 ble residerende kapellan på Sagene i Kristiania. Fra 1919 til sin død var han sogneprest i Ullern.

Møller deltok i en lang rekke kristelige og sosiale foreninger, blant annet Sagenes ungdomsforening, soldathjemmet på Gardermoen og Norsk søndagsskoleforening. Han utga det nynorske tidsskriftet *[[Norsk huspostill]]* og andre oppbyggelsesskrifter. Han skrev også oversettelser av utdrag fra norrøn litteratur, blant annet første del av *[[Kongespeilet]]*.

## Referanser


## Litteratur
* Christopher Brinchmann: *Hvem er hvem?* Kristiania: Aschehoug, 1912.

## Eksterne lenker
*
Klostergata (Oslo)

**Klostergata** (1-3, 2-6) er en gate i Gamlebyen i bydel Gamle Oslo. Gateløpet er delt i to av jernbanelinjen gjennom området (Hovedbanen, Gjøvikbanen og Gardermobanen). En sørlig del går mellom St. Halvards gate og Arups gate. Så går en fotgjengerundergang under jernbanen og videre til Schweigaards gate ved Harald Hårdrådes plass. På nordsiden av plassen fortsetter gaten til en snuplass ved Nonnegata og Jarlegata.

Navnet ble vedtatt i 1885 og henspiller på Olavsklosteret, som er (eller var) ikke så langt unna. I 1866–79 ble det samme navnet brukt om den delen av Schweigaards gate som er mellom Grønlandsleiret og Tøyenbekken. Alle adresser knyttet til gaten er i stykket nord for Schweigaards gate.

## Kilder
*  

## Eksterne lenker
*
Kostas Manolas

**Kostas Manolas** (gresk: Κώστας Μανωλάς; født 1991) er en gresk fotballspiller som fra den 30. juni 2024 er klubbløs.

Han har tidligere spilt for de greske klubbene Thrasyvoulos, AEK Athen og Olympiakos. Han er nevøen til den greske fotballegenden Stelios Manolas. 

## Landslaget
Han ble tatt ut i bruttotroppen til VM 2010 i Sør-Afrika, men han ble ikke tatt ut i 23-manns troppen. Han representerte Hellas i VM i Brasil 2014.

## Meritter
**AEK Athen**
* Den greske fotballcupen: 2010-2011

**Olympiakos**
* Superligaen (Hellas) (2): 2012-2013, 2013-2014
* Den greske fotballcupen: 2012-2013

## Referanser


## Eksterne lenker
* 
* ESPN FC profile
Talorchestia diemenensis

***Talorchestia diemenensis*** er en art i slekten *[[Talorchestia]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Jarlegata (Oslo)

**Jarlegata** (19-25) er en gate i bydel Gamle Oslo. Den går fra Klostergata i Gamlebyen til Åkebergveien, like ved der Jarlen kino lå i sin tid. En bom hindrer gjennomgangstrafikk, og bare gamlebyenden av gaten har alminnelig biltrafikk.

Navnet henspiller på vikingtidens jarler og ble vedtatt i 1901.

## Kilder
*  

## Eksterne lenker
*
Leif Christian Hartsang

**Leif Christian Hartsang** (1906&ndash;2002) var en norsk jurist.

Hartsang ble *[[cand. jur.]]* i 1931. I 1935 ble han advokat. Sammen med Odd Seim-Haugen hadde han eget advokatkontor i Oslo fra 1946.

Han var juridisk sekretær i Norges Hypotekbank fra 1934 til 1946 og skrev sammen med Alf Kaartvedt bankens historie til 100-årsjubileet i 1952. Fra 1946 til 1976 var han foreleser ved Bedriftsøkonomisk Institutt (BI). Han var også generalsekretær i Norges Huseierforbund.

## Referanser


## Litteratur
* Den norske advokatforening: *Aktive medlemmer 1. juli 1982*. Oslo: Den norske advokatforening, 1983.

## Eksterne lenker
Cars Jeans Stadion

**Cars Jeans Stadion** (inntil 2017: *Kyocera Stadion*) er et flerbruksstadion designet av Zwarts & Jansma Architecten i byen Haag i Nederland. Det ble fullført i 2007 til en pris av om lag 28 millioner euro, og brukes primært til fotball og landhockey. Stadionet brukes også som hjemmebane av ADO Den Haag. Det har en kapasitet på 15&nbsp;000 tilskuere og ble bygget for å erstatte ADOs tidligere stadion Zuiderpark, som var vesentlig mindre. Selv om Haag er den tredje største byen i Nederland, har det gjennomsnittlige tilskuertallet på ADOs hjemmekamper tradisjonelt vært lavere enn hos rivalene Ajax, Feyenoord og PSV Eindhoven. 

Sammen med GreenFields Stadion er Kyocera Stadion spillested for VM i landhockey for kvinner og menn i 2014. For dette formålet har banen fått et midlertidig kunstgressdekke tilpasset landhockey. Etter mesterskapet skal banedekket skiftes permanent til kunstgress for hjemmekampene til ADO Den Haag i den kommende sesongen av Eredivisie. 

## Åpning
Åpningsseremonien for stadionet fant sted 28. juli 2007. Det opprinnelige navnet var ADO Den Haag Stadion, men dette ble i juni 2010 byttet ut med Kyocera Stadion etter en navnerettighetsavtale mellom ADO Den Haag og det multinasjonale selskapet Kyocera.

Da stadionet ble åpnet av klubben, hevdet ordføreren i Haag, Wim Deetman, at dette er det mest sikre stadionet i hele Europa. Stadionet har et kameraovervåkningssystem som tar flere bilder av hver tilskuer. I tillegg er det utstyrt med det såkalte *Happy Crowd Control System*, som tar bilder av folk på vei inn til stadionet.  

## Referanser


## Eksterne lenker
* 
* Kyocera Stadion − bildegalleri  − stadionwelt.de
* Kyocera Stadion på det offisielle nettstedet for VM i landhockey 2014 − rabobankhockeyworldcup2014.com
World War II Victory Medal

**World War II Victory Medal** er en militær dekorasjon som ble tildelt medlemmer av USAs væpnede styrker. Den ble opprettet av kongressen den 6. juli 1945 for all tjeneste på minst én dag i tidsrommet 7. desember 1941 til 31. desember 1946.

## Referanser


## Eksterne lenker
*
Byantikvaren i Oslo

**Byantikvaren i Oslo** er en kommunal etat i Oslo med ansvar for bygnings- og kulturminnevern. Byantikvaren avgir uttalelse til en stor del av byggesakene i Oslo, særlig i indre by. I saker etter plan- og bygningsloven gir Byantikvaren faglige råd til Plan- og bygningsetaten, som har myndighet i slike saker.

## Se også
*Byantikvarens gule liste

## Referanser


## Eksterne lenker
*
Trelastgata (Oslo)

**Trelastgata** (1-29) er en gate i Barcodeområdet i Bjørvika i Oslo. Den svinger inn fra Bispegata og går langs nordsiden av Barcode-bygningene, med flere tverrgater (med og uten navn) mellom den og Dronning Eufemias gate. På nordsiden av gaten går jernbanesporene inn mot Oslo S.

Gatenavnet ble vedtatt i 2008 og henspiller på trelastutskipingen som fant sted i området i gamle dager.

## Litteratur
*  

## Eksterne lenker
*
GreenFields Stadion

:*Må ikke forveksles med [[Greenfield Stadium (Trelawny)|Greenfield Stadium]] på [[Jamaica]] eller [[Greenfield Stadium (Bradford)|Greenfield Stadium]] i [[England]].* 

**GreenFields Stadion** er et landhockeystadion designet av ingeniørselskapet Kybys Ingenieurs en adviseurs i byen Haag i Nederland. Det ble bygget spesielt i forbindelse med VM i landhockey 2014 for kvinner og menn. Stadionet ligger ved avkjøringen fra motorvei A12 og rett ved det langt større Kyocera Stadion, som til vanlig fungerer som hjemmebane for fotballaget ADO Den Haag og som for tiden også brukes under VM i landhockey. Stadionet har 5&nbsp;000 sitteplasser, hvorav 1&nbsp;000 er under tak. Etter endt mesterskap vil det bli overlevert den lokale landhockeyklubben Ypenburg.  

Klargjøring av området hvor stadionet skulle bygges begynte i siste halvdel av 2013 og tok seks måneder, mens selve byggingen begynte i mars 2014 og var unnagjort på bare drøyt to måneder. Stadionet ble offisielt åpnet 30. april 2014, en måned før VM-turneringens start. Det er oppkalt etter GreenFields, leverandøren av spesialutviklede kunstgressmatter til begge stadionene hvor det til sammen skal spilles 76 kamper under VM i landhockey 2014. Første internasjonale kamp på GreenFields Stadion ble spilt 31. mai 2014 mellom kvinnelandslagene til Australia og Sør-Korea. 

## Referanser


## Eksterne lenker
* GreenFields Stadion − bilder, nyheter og informasjon  − greenfields.eu 
* GreenFields Stadion i bilder − denhaag.nl
Niels Høiby

**Niels Høiby** (født 1941) er en dansk overlege, professor og politiker (LA).

Han har studentereksamen fra Øregård Gymnasium fra 1960, medisinsk embedseksamen fra Københavns Universitet fra 1968, doktorgrad i medisin fra 1977 og spesialisering i klinisk mikrobiologi fra 1979. Høiby var reservelege ved en rekke institusjoner 1968–1980 og vernepliktig lege i flyvåpenet 1971–1972. Høiby har vært overlege ved Rigshospitalets klinisk mikrobiologiske avdeling siden 1981 og professor i medisinsk mikrobiologi ved Københavns Universitet siden 1988.

Foruten legevitenskapelig arbeid og undervisning har Høiby deltatt aktivt i den helsepolitiske debatten. Han har spesielt kritisert byråkratisering av helsevesenet. Høiby var vararepresentant til Folketinget fra Nordsjællands storkrets 2007–2011 for Ny Alliance, senere kalt Liberal Alliance. I 2011 ble representanten Malou Aamund, som hadde meldt overgang til Venstre, fritatt fra folketingsvervet. Høiby møtte i Folketinget frem til valget samme år, men ble ikke gjenvalgt.

Høiby har siden 2012 vært ridder av 1. grad av Dannebrogordenen.

## Referanser


## Eksterne lenker
*
Dverglin

**Dverglin** (*Radiola linoides*) i linfamilien er 3 cm høy, ettårig, med gaffeldelt hårfin stengel. Blad avlange, motsatte, en nervete. Firetallige blomster med hvit krone, 1 mm, jevnlang med begeret. Kapselfrukten består av 8 kamre.

## Vekstmiljø
Dverglin vokser i periodevis fuktig, sandet og kalkfattig jordbunn.

## Utbredelse i Norge
Finnes spredt langs kysten fra Arendal til Haugesund. Spredte forekomster også i Østfolds kystområder. 

## Galleri

Fil:Radiola linoides2010 08 04@1.jpg|Dverglin i Südheide (Tyskland)
Fil:Radiola linoides2010 08 04@2.jpg|Südheide 
Fil:Radiola linoides2010 08 04@3.jpg|Südheide  
Fil:Zwergleinbestand.JPG|Südheide 
Fil:Zwerglein(Radiola linoides).jpg|
Fil:radiola linoides.jpeg|
Fil:radiola linoides detail.jpeg|


## Referanser




## Eksterne lenker
* 
* «Dvergene på badestranda», Botaniske undersøkelser i Torsnes og skjærgården utenfor sommeren 1996
* «Dverglin», *Kristins flora - Norsk/nordisk nettflora*
* «Radiola linoides Roth», *The Plant List*
Nuri Bilge Ceylan

**Nuri Bilge Ceylan** (født 26. januar 1959 i Istanbul) er en tyrkisk regissør. Han vant Gullpalmen i 2014 med filmen *[[Vintersøvn]]*. Filmen *[[Once Upon a Time in Anatolia]]* vant juryprisen under Filmfestivalen i Cannes i 2011.

## Filmregi
* 1995: *Koza* - kortfilm
* 1998: *Kasaba*
* 1999: *Maiskyer (Mayıs sıkıntısı)*
* 2002: *Uzak*
* 2006: *Stemninger* (*İklimler*)
* 2008: *Tre aper* (*Üç maymun*)
* 2011: *Bir zamanlar Anadolu'da*
* 2014: *[[Vintersøvn (film)|Vintersøvn]]* (*Kış uykusu*)
* 2023: *[[Kuru Otlar Üstüne]]*

## Referanser


## Eksterne lenker
* 
*
Mats Lilienberg

**Mats Lilienberg** (født 22. desember 1969 i Vollsjö) er en svensk tidligere fotballspiller. Lillienberg, som var spiss, har spilt for flere svenske toppklubber, samt for tyske TSV 1860 München. Lillienberg står også notert med seks landslagskamper samt én scoring for Sverige.

## Referanser


## Eksterne lenker
* 
* «Mats Lilienberg», profil på SvFFs hjemmeside 
* ifkdb.se
Hilde Skovdahl

**Hilde Skovdahl Jørstad** (født 1969) er en norsk TV-personlighet, foredragsholder, forfatter, lokalpolitiker og skribent.

Hun er kjent fra TV-serien *[[Charterfeber]]* som Charter-Hilde og andre TV-serier som ''4-stjerners middag'', ''Typen til'' og ''Hvem bor her''. Hun var programleder for et morgenporogram på P4 fra 2022 til 2023. 

Skovdahl tilbrakte deler av barndommen i Kenya og gikk på International School of Kenya. I Norge gikk hun på musikk- og teaterlinjen på Ringerike Folkehøgskole og senere på Hudakademiet i Oslo. Hun har også et journalistkurs fra Houston, Texas.

I kommunevalget 2015 kom hun inn i kommunestyret på listen til Horten Arbeiderparti. Etter fem måneder trakk hun seg med begrunnelse i dårlig opplæring og mobbing på tvers av partiene i kommunestyret.

Hun spilte rollen som mottaksleder i Hisham Zaman film *[[A Happy Day]]* fra 2023.

## Bibliografi
* *Fra nonner til badehetter*
* *Hurra for frodige damer*
* *Hilde Badehette og Oscar baklengs*

## Referanser


## Eksterne lenker
*
Kvalsund Idrettslag

**Kvalsund Idrettslag** fra Kvalsund i Hammerfest kommune i Finnmark ble stiftet 14. februar 1926. Klubben har aktivitet innen fotball, ski og skyting, driver idrettsskole, og har tidligere også drevet med friidrett og svømming.  Etter mange år uten seniorlag for menn i fotball har Kvalsund IL igjen stilt lag siden 2012. Hjemmebanen i fotball er Leikvang stadion (kunstgress) på Halsen.

## Tabell

## Kilder
*Hjemmeside hos Speaker.no (besøkt 25. mai 2014)
*Norges Fotballforbund: Kvalsund IL (besøkt 25. mai 2014)
*Arne Brustad (red.):  *[http://urn.nb.no/URN:NBN:no-nb_digibok_2012042508036 Aktive fotballspillere. Bind 2]*. Idrettsforlaget, Oslo 1953 (s. 542, digitalisert av Nasjonalbiblioteket)
*Ragnar Wold: *[http://urn.nb.no/URN:NBN:no-nb_digibok_2007073000016 Konkurransesvømming - Teknikk, trening og organisasjon]*. Gyldendal, Oslo 1970 (s. 116, digitalisert av Nasjonalbiblioteket)
*Finnmark Dagblad: Stor interesse (s. 9, 24. april 2012, arkivert hos Retriever Norge)
*Kvalsund kommune: Årets fotballkamp Kvalsund IL - Neverfjord IL (29. august 2011, besøkt 25. mai 2014)

## Eksterne lenker
* Leikvang Stadion - Nordic Stadiums
10,5 cm posisjonskanon L/28 M/1901 Schneider Canet

**10,5 cm posisjonskanon L/28 M/1901 Schneider Canet** ble anskaffet til Posisjonsartilleriet, totalt  8 stykk kanoner ble innkjøpt.  Disse var fortatt operative i 1940 og ble overtatt av tyske styrker.

Sammen med 10,5 cm posisjonskanon L/28,8 M/1904 Cockerill, utgjorde disse de tyngre feltkanonene til Posisjonsartilleriet.

## Eksterne lenker
* L'artillerie Schneider-Canet à l'Exposition universelle de 1900
10,5 cm posisjonskanon L/28 M/1904 Cockerill

**10,5 cm posisjonskanon L/28,8 M/1904 [[Cockerill]]** er en mobil kanon. 18 slike ble anskaffet til Posisjonsartilleriet ved en kontrakt av 11. april 1903. Sammen med 10,5 cm posisjonskanon L/28 M/1901 Schneider Canet utgjorde disse posisjonsartilleriets tyngre mobile skyts. Begge kanoner benyttet samme ammunisjon.

Opprinnelig var kanonene montert på trehjul og trukket med hestespann. I 1937/38 ble flere ombygget med gummihjul og modifisert slik at de kunne trekkes av lastebil.

En rekke av kanonene var operative i 1940 og ble overtatt av tyske styrker med tysk typenummer Kanone 337(n).

## Eksterne lenker
* Igjen salutt ved Bragernesåsen batteri
* https://eikerarkiv.no/1905-2005-markeringen-i-eiker/geithol-skansegjetholen-befestning-batteriet/historien-om-en-kanon
Uvår

**Uvår** eller **Udvår** er en liten øygruppe lengst vest i Søgneskjærgården i Kristiansand kommune. Mest kjent er hovedøyen *Indre Uvår* som under nesten alle værforhold er en godt beskyttet uthavn. Området er brukt til hummerfiske og kilenotfiske etter laks i flere hundre år, fra ca. 1850 har var det fiskevær for oppsitterne på gården Stausland i Søgne.

Korteste avstand til fastlandet er munningen på Trysfjorden, litt over 4 km mot nordvest, til Høllen i nordøst er det ca 8 km og til Tregde i vest ca 10 km. Rett i øst ligger Songvår, også en liten øygruppe.

## Skrivemåte og uttale
Lokalt på Sørlandet er den vanlige skrivemåten med *d*, dvs. *Udvår* som betyr *Utvær*. På offisielle kart er ofte *d*-en utelatt, noe som også gjenspeiler uttalen i lokalsamfunnet, dvs. *Uvår*.

Uvår er kjent fra Vilhelm Krags vise *Dansen på Uvaar* fra 1918, senere tonsatt av Johan Halvorsen, og i nyere tid plateinnspilt av brødrene Eivind og Ivar Bøksle. *Slettane på Uvaar* som det refereres til i visen er et flatt område innerst i Uvårkilen, også kalt Gonnårshavn-reet.

## Øygruppen
Den største av øyene heter *Indre Uvår*, vanligvis bare omtalt som *Uvår*. Adskilt mot syd av *Uvårsundet* ligger *Ytre Uvår (Ydder Udvår)* med *Klausskjærene* ut i havet mot sydøst og *Makrellskjærene* mot nordvest. Like øst av hovedøyen ligger *Skotteskjærene*, like nordvest ligger *Kileholmen* og nærmest i nord ligger *Store Dyreskjæret*. Videre mot nord er det flere mindre øyer, den sydligste er *Smedholmen* adskilt fra hovedøyen av *Hovdesund* og mot nord av *Makrellsundet*. Nord av dette sundet ligger *Vestre* og *Østre Skuteholmen (Skude-)*, *Seilholmen* og *Klosterholmen*. Mot nordøst ligger *Drengholmene* og aller lengst mot nord *Bøddelen*. Det er ikke kjent hvordan dette spesielle navnet har oppstått.

## Uvår og Uvårkilen
I dag er også store deler av Uvår friareal hvilket er et populært friluftsområde og Uvårkilen er det naturlige fenomen som nesten deler øyen i to av den dype fjorden (det er bare 75 m til den andre siden). Her er det brygger for allmenn bruk foran åtte rorbuer som nå fungerer som sommerhus som er flittig benyttet av langfarende havseilere og den lokale befolkning.

Det er en fin, gammel losvarde på Ramsdalsheia (43,5 moh.). Nord for varden, rett under den bratte heia, er det en heller, *Borjestova*, hvor tradisjonen forteller at los og fiskere søkte ly for natten. Storesteinen (38 moh.) er utkikkspunktet i sydenden av øya.

## Båen
Det ligger en *båe* (undervannsskjær) noe syd for *midtvaters* i innløpet på Uvårkilen, og det er ikke få seilbåter som har fått merke denne på kjølen!

## Kilder
* Søgneguiden - Uvår 
* Båt:Magasinet - Uvår
* Jon Winges favoritter - Dansen på Uvår
Neverfjord Idrettslag

**Neverfjord Idrettslag** fra Neverfjord i Hammerfest kommune i Finnmark ble stiftet 7. juli 1946. Klubben har aktivitet innen fotball, orientering og ski.

Sammen med Alta Orienteringslag arrangerte Neverfjord IL nordnorsk mesterskap i orientering i 2008. Etter mange år uten skiaktivitet hadde Neverfjord igjen langrennsløpere vinteren 2014, da klubben stilte med deltakere i STIL-BIL-rennet i Porsanger. I fotball hadde Neverfjord IL sist seniorlag for menn i 2003. Hjemmebanen i fotball er Neverfjord grusbane.

## Kilder
*Asbjørn Halvorsen, Alf Eriksen (red.): *[http://urn.nb.no/URN:NBN:no-nb_digibok_2013092507078 Norges fotball-leksikon. Bind II]*. Prent, Oslo 1948 (s. 418, digitalisert av Nasjonalbiblioteket)
*Hjemmeside hos Speaker.no (besøkt 25. mai 2014)
*Norges Fotballforbund: Neverfjord IL (besøkt 25. mai 2014)
*OPN.no: Siri Eidnes og Øystein Kristansen toppet i nord (10. august 2008, besøkt 25. mai 2014)
*Finnmark Dagblad: Neverfjord tilbake i skimanesjen (13. april 2014, oppdatert 14. april 2014, besøkt 25. mai 2014)
*Terminlister og tabeller hos Norges Fotballforbund (besøkt 25. mai 2014)
*Kvalsund kommune: Årets fotballkamp Kvalsund IL - Neverfjord IL (29. august 2011, besøkt 25. mai 2014)
Rionegro

**Rionegro** er en by og en kommune i Antioquia i Colombia. Den befinner seg 48 kilometer øst for Medellín. Medellíns hovedflyplass, José María Córdova internasjonale lufthavn, ligger i Rionegro.

Rionegro kommune hadde 101&nbsp;046 innbyggere i 2005. Arealet er på 196 km². Byen befinner seg 2&nbsp;125 meter over havet.

Byen kalles ofte *Cuna de la Democracia* («Demokratiets vugge»), ettersom den var en av de viktigste byene under Colombias uavhengighetskamp, og fordi grunnloven av 1863 ble underskrevet der.
Pablo Escobar var også født her i 1949.

## Referanser


## Eksterne lenker
*
Itagüí

**Itagüí** er en by og en kommune i Antioquia i Colombia. Den befinner seg 11 kilometer sør for Medellín, og utgjør en del av dennes storbyområde.

Rionegro kommune hadde 200&nbsp;272 innbyggere i 2005. Med et areal på 21,09 km² er Itagüí Colombias tredje minste kommune. Den er samtidig landets tettest befolka kommune, med over 10&nbsp;000 innbyggere per km² Byen befinner seg 1&nbsp;550 meter over havet.

Navnet *Itagüí* er indiansk. Området var tidligere befolka av nutabe-indianerne, hvis språk sannsynligvis tilhørte den chibchanske språkfamilien.

## Referanser


## Eksterne lenker
*
Plaza Mayor (Medellín)

**Plaza Mayor Medellín Convenciones y Exposiciones**, best kjent som **Plaza Mayor**, er et internasjonalt konferanse- og utstillingssenter i Medellín i Colombia. Det befinner seg i distriktet Alpujarra i sentrum av byen. Det ble åpna i 2006, og har 21 møterom med plass til sammen 3000 mennesker.

## Eksterne lenker
*
Talorchestia mindorensis

***Talorchestia mindorensis*** er en art i slekten *[[Talorchestia]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Tønsåsen batteri

**Tønsåsen batteri** var et batteri som ble anlagt i årene 1899–1902 på Tønsåsen i Stjørdal noe øst for Værnes flyplass. Bakgrunnen for opprettelsen av batteriet var den økte spenningen i forholdet med Sverige opp mot unionsoppløsningen i 1905. Som eneste stilling nordenfjells ble batteriet bygget som en forberedt stilling for Posisjonsartilleriet. Batteriets hovedretning er mot øst og er ment å hindre fremrykning nedover Stjørdalen.

## Eksterne lenker
* Om Tønsåsen batteri
* Foto fra besigtigelsesforetning ved Tonsåsen batteri for høyere offiserer, ca 1916
Aburrádalen

**Aburrádalen** (spansk: *Valle de Aburrá*) er en dal som utgjør bassenget til Medellínelva i Andesfjella i Antioquia i Colombia. Den har status som subregion i Antioquia. De høyeste fjella i området er på om lag 2&nbsp;800 moh, mens dalens lavetse punkt er på rundt 1&nbsp;300 moh. Med Medellín som sentrum utgjør dalen landets nest største storbyområde, med rundt 3,7 millioner innbyggere (per 2013).

## Eksterne lenker
* Aburrádalen storbyområdes offisielle nettsted
Solanum quitoense

***Solanum quitoense***, kjent som **naranjilla** («småappelsin») i Costa Rica, Panama og Ecuador, og som **lulo** (fra quechua) i Colombia, er en staude i søtvierfamilien. Den stammer opprinnelig fra nordvestlige Sør-Amerika, og er nå også utbredt i sørlige Mellom-Amerika.

Frukta, eller bæret, som har oransje skall, er spiselig, og benyttes særlig mye til jus. Smaken er sitrusaktig.

Planta har avlange hjerte- eller ovalforma blader som kan bli opptil 45&nbsp;cm lange.

## Bilder

Fil:Naranjillaplant.jpg|*Solanum quitoense*-plante
Fil:Lulobluete.jpg|*Solanum quitoense*-blomst


## Eksterne lenker
* 
* Artsinformasjon hos Germplasm Resources Information Network
Prince Royce

**Geoffrey Royce Rojas** (født 11. mai 1989 i The Bronx i New York), best kjent under artistnavnet **Prince Royce**, er en singer-songwriter fra USA. De fleste sangene hans er på spansk og tilhører sjangerne bachata, pop og R&B. Han debuterte som sanger i 2009.

## Diskografi
**[[Prince Royce (album)|Prince Royce]]* (2010)
**[[Phase II]]* (2012)
**[[Soy el mismo]] (2013)
**Double Vision* (2015)
**Five* (2017)
**Alter Ego'' (2020)

## Eksterne lenker
* 
* 
* 
*
El Quiteño Libre

***El Quiteño Libre*** var en ukeavis utgitt i byen Quito, Ecuador, i 1833. Avisen ble stiftet av politiske motstandere av president Juan José Flores. En av skribentene i avisen var politikeren Pedro Moncayo.

## Eksterne lenker
* El Quiteño libre y la polémica sobre la libertad de imprenta (El Quiteño Libre og striden om pressefrihet) 
* Ayala Mora, Enrique: Los muertos de floreanismo (Ayala Mora, Enrique: Floreanismens død)
* Paladines E., Carlos: Sentido y trayectoria del pensamiento ecuatoriano, páginas 83 a 98 ( Paladines E., Carlos: Fornuft og tenkning i ecuadorianske historie, side 83 til 98)
* El quiteño libre - Biblioteca Virtual Miguel de Cervantes (El quiteño libre  - Det virtuelle biblioteket til Miguel de Cervantes)
Serge Aurier

**Serge Alain Stéphane Aurier** (født 1992) er en ivoriansk fotballspiller som fra den 26. mai 2024 er klubbløs.

Tidligere har han spilt for , , ,  og . Han debuterte for det ivorianske landslaget den 8. juni 2013 i en kamp mot Gambia. Han ble tatt ut til å representere Elfenbenskysten i fotball VM i Brasil 2014.

## Referanser


## Eksterne lenker
*
The Colombo Journal

***The Colombo Journal*** var en engelskspråklig ceylonsk avis som kom ut hver fjortende dag og som ble utgitt en kort periode. Avisen startet opp 1. januar 1832 med George Lee som redaktør. George Lee var leder for regjeringens pressekontor og seinere leder for posten på Sri Lanka.

Avisen var støttet av regjeringen og guvernør Robert Wilmot-Horton. I tillegg til Horton og Lee skrev andre høytstående embetsmenn for avisen inkludert guvernørens privatsekretær Henry Tufnell og George Turnour. Kritikk av Storbritannias regjering førte til at avisen ble stengt av Colonial Office 31. desember 1833.

## Referanser
Bygningene i friluftsmuseet på Norsk Folkemuseum

Norsk Folkemuseum er et av de største friluftsmuseene i Skandinavia. Nedenfor er ei liste over bygningene.

__TOC__

## Oscar IIs Samling

## Landsbygda

## Gamlebyen

## Kilder
*Artikkelen Bygningene i friluftsmuseet på Norsk Folkemuseum på Lokalhistoriewiki
* Mork, Paal (red.), «Norsk Folkemuseum - Friluftsmuseet», *By og Bygd* 43, Norsk Folkemuseum, 2010
Jesper Hansen (syklist)

**Jesper Hansen** (født 23. oktober 1990) er en dansk syklist. Han startet proffkarrieren i Tinkoff-Saxo. Han kom til laget som lærling i 2013 fra Team Cult Energy. Han største seier i karrieren kom i 2015 da han vant Tour of Norway sammenlagt.

## Meritter

;2014
: Ungdomstrøyen, Tour of Norway
;2015
:Sammenlagt og 3. etappe, Tour of Norway

## Referanser


## Eksterne lenker
*
Lucy Glanville

**Lucy Glanville** (født 16. oktober 1994) er en australsk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 78 på normaldistansen. 

## Referanser

## Eksterne lenker
*
Alina Kolomijets

**Alina Kolomijets** (tidligere **Rajkova**, kasakhisk: Алина Райкова, født 14. august 1991) er en kasakhstansk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 65 på normaldistansen. 

I november 2018 ble hun suspendert på grunn av mistanke om doping. 

## Referanser

## Eksterne lenker
*
Oscar IIs Samling

**Oscar IIs Samling** er en samling bygninger på Norsk Folkemuseum i Oslo med Gol stavkirke som den mest kjente. Samlingen ble stiftet i 1881 av kong Oscar II for å markere kongehuset Bernadottes betydning for Norge. Den besto også av gjenstander fra kongefamiliens samlinger, i begynnelsen plassert i lystslottet Oscarshall. Etter initiativ fra Bygdøy Kongsgårds bestyrer, kammerherre Christian Holst, ble det også planlagt en samling av tilflyttede bygninger på *Badstuebråten* på Kongsgårdens grunn. Den åpnet året etter.

I årene frem til 1890 ble fem bygninger fra forskjellige steder i Norge innsamlet og gjenreist rundt stavkirken fra Gol. Anlegget er kjent som verdens første friluftsmuseum. Etter unionsoppløsningen i 1905 ga Oscar II samlingen til Den norske stat, og i 1907 ble den innlemmet i Norsk Folkemuseum på nabotomten. 

I tillegg til stavkirken inneholder samlingen *Hovestua* fra Heddal i Telemark, datert 1738, *Berdalsloftet* fra Vinje i Telemark, 1750-årene, *Rolstadloftet* fra Sør-Fron i Gudbrandsdal og en «setabu» fra Støylsemne i Hylestad i Setesdal.
 Setabua er satt opp på tuftene etter en årestue fra Valle i Setesdal som opprinnelig var en del av Oscar IIs samling. Årestua står i dag i Setesdalstunet på Norsk Folkemuseum, og er den eldste delen av *Kjellebergstua*.

## Se også
*Bygningene i friluftsmuseet på Norsk Folkemuseum

## Referanser


## Litteratur
* Bygninger fra Norges middelalder hvilke hans maj. kong Oscar den anden har ladet flytte til Bygdø Kongsgaard 1888. Christiania 1888.
* Hegard, Tonte 1984: *Romantikk og fortidsvern*. Universitetsforlaget, Oslo.
* Lars Roede 1985: «Skansenologisk thriller» (bokanmeldelse, Hegards bok). *Årbok 1985 Fortidsminneforeningen*, s. 177–181.
  
## Eksterne lenker
*
Orchestia aucklandiae

***Orchestia aucklandiae*** er en art i slekten *[[Orchestia]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Skjærløkka

**Skjærløkka** var opprinnelig en husmannsplass under gården Ruud i Nesodden kommune, beliggende på nesoddhalvøyas østside ved Bunnefjorden. Plassen ble trolig opprettet omkring 1820. Stedet var bebodd av fiskere og losjerende, i perioder blant annet skipsbyggere knyttet til Poul Røers bygging av seilskuter ved Sørby noe lengre nordover langs Bunnefjorden. Et arveskifte omkring 1850 viser relativ stor velstand til husmannsplass å være, trolig knyttet til de rike makrellfiskeriene i Christianiafjorden omkring midten av 1800-tallet. Stuebygningen hadde da tre rom, som etter alt å dømme var en utvidelse av den opprinnelige akershusiske stua bygget i kubbemurt bindingsverk. Plassen gikk senere tilbake til hovedbølet, inntil den i 1867 ble solgt til konsul Eger som et av de første landstedene som ble bygget av og for Christiania-borgerskapet. Den opprinnelige husmannsplassen ble bygget om til en halvannen etasjes villa i sveitserstil. Det ble også satt opp et to etasjers bryggerhus/anneks for tjenestefolkene. Skjærløkka ble i 1915 solgt fra Eger-familien til skomaskinfabrikant Carl Johan Andresen, som bygget om med innslag av nyklassisisme, og videre til apoteker Sæther i 1950. Eiendommen ble kjøpt av Nesodden kommune i 1981, som delte det store hageanlegget og solgte bebyggelsen videre. Halvdelen av den opprinnelige eiendommen er i dag kommunalt friområde, mens den bebygde delen er bolig for fastboende.

## Eksterne lenker
* Skjærløkka friområde på Nesodden kommunes nettside
Billefjord Idrettslag

**Billefjord Idrettslag** fra Indre Billefjord i Porsanger kommune i Finnmark ble stiftet 31. august 1946 under navnet Bil. Klubben skiftet navn til Billefjord Idrettslag i 1949. Den har aktivitet innen fotball, innebandy, ski og terrengløp, og har tidligere også drevet med friidrett og håndball. Siden 2013 har klubben samarbeidet med Lakselv FK om et seniorlag for menn i fotball. Hjemmebanen i fotball er Jekkirbanen (gress) i Indre Billefjord.

## Tabell

## Kilder
*Arne Brustad (red.):  *[http://urn.nb.no/URN:NBN:no-nb_digibok_2012042508036 Aktive fotballspillere. Bind 2]*. Idrettsforlaget, Oslo 1953 (s. 539, digitalisert av Nasjonalbiblioteket)
*Hjemmeside hos Speaker.no (besøkt 26. mai 2014)
*Norges Fotballforbund: Billefjord IL (besøkt 26. mai 2014)
*Terminlister og tabeller hos Norges Fotballforbund (besøkt 26. mai 2014)
*Finnmark Dagblad: Flere baller i lufta (s. 29, 12. mars 2013, arkivert hos Retriever Norge)
*Finnmark Dagblad: I medvind (s. 21, 18. september 2013, arkivert hos Retriever Norge)

## Andre eksterne lenker
*Finnmark Dagblad: Se og hør Olsens geniale plan (video, 9. september 2013)
*Finnmark Dagblad: Se Davy hylle Billefjord (video, 20. oktober 2013)
Oddvar Foss (filmkritiker)

**Bob Oddvar Foss** (1944–2024) var en norsk filmkritiker og manusforfatter. Han var redaksjonsmedlem i filmtidsskriftet *Fant* og virket som kritiker i *[[Filmavisa]]*. I 1972 utgav han en monografi om Michelangelo Antonioni på Universitetsforlaget. Foss jobbet også som pedagog og kursleder, først ved Dramatiska institutet i Stockholm, senere hos oss på Statens Studiesenter for film og ved Institutt for medier og kommunikasjon ved UiO.

Han skrev flere filmmanus, blant annet for den norske eventyrfilmen ''Håkon Håkonsen'' og den svenske dramafilmen ''Svarta nejlikan''.

## Bibliografi
* *Antonioni : en regissør og hans filmer* (Universitetsforlaget 1972) ISBN 82-00-08837-5

## Referanser


## Eksterne lenker
*
Europaparlamentsvalget i Danmark 2014

**Europaparlamentsvalget i Danmark 2014** ble avholdt i hele Danmark søndag 25. mai 2014. Det ble valgt 13 representanter til Europaparlamentet for perioden 2014–2019. Valgdeltagelsen lå på 56,3 %.

Valget ble et gjennombrudd for Dansk Folkeparti, som for første gang ble største parti i et landsdekkende valg. Resultatet sammenfalt med fremgang for EU-skeptiske partier i resten av Europa. Socialdemokraterne og Venstre gikk tilbake fra valget i 2009. Socialistisk Folkeparti og Det Konservative Folkeparti gikk mest tilbake, men presterte bedre enn i nasjonale meningsmålinger. Dansk Folkeparti ble største parti i 71 av 92 stemmekretser. Andre partier ble kun størst i og rundt København, Aarhus, Viborg, Ringkøbing og på Bornholm. 

Valget sammenfalt i tid med folkeavstemningen om EUs patentdomstol, der velgerne tok stilling til hvorvidt Danmark skal være med i en avtale om en felles patentdomstol for EUs medlemsland. Folkeavstemningen hadde en valgdeltagelse på 55,9 %, og 60,4 % av de fremmøtte stemte for forslaget.
__TOC__
## Resultater
Danmarks Statistik talte følgende landsdekkende resultat:

For å maksimere sin uttelling, hadde partiene anledning til å danne valgforbund på forhånd. Socialdemokraterne, Radikale Venstre og Socialistisk Folkeparti dannet ett valgforbund, mens Venstre og Det Konservative Folkeparti dannet et annet.

## Valgte representanter
Hver velger kan gi én personstemme. Kandidatkåringen for det enkelte parti tok utgangspunkt i avgitte personstemmer:

;Dansk Folkeparti
*Morten Messerschmidt (465&nbsp;758)
*Rikke Karlsson (9&nbsp;205)
*Anders Vistisen (8&nbsp;315)
*Jørn Dohrmann (6&nbsp;439)

;Socialdemokraterne
*Jeppe Kofod (170&nbsp;739)
*Christel Schaldemose (64&nbsp;495)
*Ole Christensen (26&nbsp;970)

;Venstre
*Ulla Tørnæs (136&nbsp;388)
*Jens Rohde (48&nbsp;882)

;Socialistisk Folkeparti
*Margrete Auken (153&nbsp;072)

;Det Konservative Folkeparti
*Bendt Bendtsen (151&nbsp;274)

;Folkebevægelsen mod EU
*Rina Ronja Kari (63&nbsp;673)

;Radikale Venstre
*Morten Helveg Petersen (76&nbsp;390)

Morten Messerschmidts personlige stemmetall var ny rekord i et dansk valg til Europaparlamentet. Den sterke personeffekten gav Danske Folkeparti tre ytterligere representanter med et beskjedent personlig stemmetall.

## Referanser
Rafael Ferreira Silva

**Rafael «Rafa» Alexandre Fernandes Ferreira Silva** (født 1993) er en portugisisk fotballspiller som spiller for SL Benfica. 

Han har tidligere spilt for den portugisiske klubben Feirense. 

## Landslaget
Den 19. mai 2014 ble han tatt ut til 23-mannstroppen som skulle representere Portugal i VM i Brasil 2014.

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Ringvassøy Idrettslag

**Ringvassøy Idrettslag** fra Hansnes i Karlsøy kommune i Troms ble stiftet 26. april 1969. Klubben har aktivitet innen fotball, ski, sykling og volleyball, og har også drevet med friidrett og svømming.

Ringvassøy ILs seniorlag i fotball for menn nådde for første gang daværende 4. divisjon (nivå 4) i 1981, og spiller i 2014 i 5. divisjon Troms avdeling 1 (nivå 6). Hjemmebanen i fotball er Hansnes kunstgressbane, som ble tatt i bruk i 2012. Ringvassøy IL har tidligere spilt på Dåfjord gressbane. Klubbens volleyballag nådde 2. divisjon i 1983.

## Kilder
*Hjemmeside
**Historien (besøkt 26. mai 2014)
*Norges Fotballforbund: Ringvassøy IL (besøkt 26. mai 2014)
*Karlsøy kommune: Artikkel i TIL-henger'n (skrevet av Siv Heidi Ditlefsen, 2. desember 2011, besøkt 26. mai 2014)
*Karlsøy kommune: Årets siste hjemmekamp (14. september 2011, besøkt 26. mai 2014)
*Terminlister og tabeller hos Norges Fotballforbund (besøkt 26. mai 2014)
Oscar Værnø

**Oscar Johan Værnø** (født 10. oktober 1930 i Bergen, død 7. november 1993) var en norsk diplomat og ambassadør.

Han vokste opp i Hammerfest og ble evakuert til Oslo i 1944. Etter examen artium på Berg skole i 1949, avtjente han verneplikt i Tysklandsbrigadens kontingent 501 som korporal i MP stasjonert i Rennsburg. Værnø gikk på det nyopprettede Journalistakademiet 1951–1952 og var tilknyttet *[[Morgenbladet]]* fra 1949 til 1952. blant annet som stortingskorrespondent.  Han studerte statsvitenskap (international relations) ved University of Michigan fra 1953 og ble uteksaminert som Master of Arts i 1957. Senere studerte han internasjonal politikk ved Harvard Universitys kurs for fremmede lands utenrikstjenestemenn ved Centre for International Affairs 1967-1968.

Værnø gjennomførte UDs aspirantkurs 1957-58 og var ansatt i Utenriksdepartementet frem til sin død i 1993. Han var medlem av og i årene 1982-1983 leder av Utvalget for rustningskontroll og nedrustning.

Han var gift med tidligere stortingsrepresentant Grethe Værnø.

## Posteringer
* 1959 attaché/visekonsul ved Norges legasjon i Havanna. Tilstede da Fidel Castro tok over i 1959. 
* 1960 ambassadesekretær ved Norges ambassade i Washington
* 1962 førstesekretær i Utenriksdepartementets handelspolitiske avd. og senere Presseavdelingen
* 1965 førstesekretær i Norges delegasjon til NATO (Paris)
* 1969 byråsjef i UDs Planavdeling med ansvar for nedrustning
* 1973 ministerråd ved ambassaden i Wien med spesialansvar for å følge MBFR-forhandlingene (Mutual and Balanced Force Reductions in Europe)
* 1975 ministerråd/nestkommanderende ved Norges ambassade i Washington
* 1977/78 ansvar for forberedelser til FNs nedrustningskoneranse med rang som ambassadør
* 1978-1984 ekspedisjonssjef i UDs Planavdeling
* 1982-1984 formann i Regjeringens nedrustningsutvalg
* 1984–1990 ambassadør ved Norges ambassade i Stockholm
* 1990–1993 ambassadør og sjef for Norges delegasjon til FN og andre internasjonale organisasjoner i Genève 

## Referanser
Postill

**Postill** er en prekensamling, helst brukt om prekensamlinger prester tidligere kunne bruke til høytlesning under gudstjenester. De var gjerne samlinger med prekener over alle kirkeårets tekster.

En **huspostill** er en prekensamling beregnet på bruk i hjemmene, som en andaktsbok.

## Eksterne lenker
*
Eorchestia dassenensis

***Eorchestia dassenensis*** er en art i slekten *[[Eorchestia]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Geoff Cameron

**Geoffrey Scott «Geoff» Cameron** (født 11. juli 1985) er en amerikansk fotballspiller som spiller for FC Cincinnati. 

Han har tidligere spilt for de amerikanske klubbene Rhode Island Stingrays og Houston Dynamo. I 2009 kom han på årets lag i MLS. Han debuterte for det amerikanske landslaget den 24. februar 2014 mot El Salvador.

## Referanser


## Eksterne lenker
*
European Travel Insurance Group

**European Travel Insurance Group** (**ETI Group**) er et europeisk nettverk av forsikringsselskaper som
samarbeider innenfor reiseforsikring. ETI Group ble stiftet i 1992 og dekker 21 europeiske land.

Blant selskapene som deltar i nettverket er Europäische Reiseversicherung (ERV) og If Skadeforsikring (Europeiske Reiseforsikring).

ETI Group har et felles sekretariat som ligger i Amsterdam i Nederland.

## Referanser


## Eksterne lenker
* 
* European Travel Insurance Group
Europäische Reiseversicherung

**Europäische Reiseversicherung AG** (**ERV**) er et tysk aksjeselskap som selger reiseforsikring. ERV ble stiftet i 1907 og har hovedkontor i München. Selskapet har virksomhet i en rekke europeiske land og er tilknyttet European Travel Insurance Group.

## Referanser


## Eksterne lenker
*
Norwegian Chinese Chamber of Commerce

**Norwegian Chinese Chamber of Commerce** (**NCCC**) (*norsk–kinesisk [[handelskammer]]*) er en norsk forening som jobber med konsultasjon og rådgivning for handelsforbindelser mellom Norge og Folkerepublikken Kina, og med å arrangere medlemsmøter og medlemsdelegasjoner. Foreningen ble stiftet 8. februar 2006 og har hovedkontor på Lysaker. Foreningens formann er Elise Chen og viseformann er Jarle Aarseth.

## Referanser


## Eksterne lenker
*
NCCC

**NCCC** kan referere til:

* Norwegian Chinese Chamber of Commerce, forening som jobber med rådgivning for handelsforbindelser mellom Norge og Kina
* Nordic Chinese Christian Church, kristen organisasjon med medlemsmenigheter i Norden
Helleristningene ved Sagelva

**Helleristningene ved Sagelva** er et felt med bergkunst som ligger på Tømmerneset i Hamarøy kommune i Nordland. Helleristningsfeltet er datert til å være  gammelt, og består av to reinsdyr som er slipt inn i en bratt bergvegg av gneis. De ligger 46 meter over havet, ved vestbredden av Sagelva, like nord for avkjørselen fra europavei 6 til fylkesvei 835. Den sterke moseveksten i området utgjør en trussel for bergkunsten. Helleristningene er fredet som kulturminne.

## Referanser


## Eksterne lenker
*
Azat Karatsurin

**Azat Karatsurin** (russisk: Азат Динарович Карачурин; født 8. november 1995) er en russisk funksjonshemmet skiskyter og langrennsløper. Han konkurrerer i klassen LW5/7 for stående utøvere, og har en gullmedalje i skiskyting ved Paralympiske vinterleker 2014 i Sotsji som fremste internasjonale meritt. 

Han begynte med langrenn i 2008. 

## Karriere
Karatsurin deltok ved VM i skiskyting og langrenn for funksjonshemmede 2011, der han fikk han sølv på 3 km jaktstart i skiskyting. På 7,5 km skiskyting kom han på 4.-plass, og sprinten (1 km) kom han på 16.-plass. Han fikk sølv på 3 km jaktstart i langrenn, og han kom på 4.-plass på 7,5 km. Han stilte ikke til start på 20 km langrenn. 

Ved VM i 2013 fikk han 9.-plass på 12,5 km skiskyting som beste resultat. Han kom for øvrig på 11.-plass på 15 km og 13.-plass på 7,5 km skiskyting. Han stilte ikke til start på de to distansene han var påmeldt i langrenn. 

Han representerte Russland ved Paralympiske vinterleker 2014 i Sotsji, der han fikk to medaljer i skiskyting; han vant 12,5 km og fikk bronse på 7,5 km. I tillegg kom han på 4.-plass på 15 km. Han kom på 12.-plass på 10 km langrenn, og ble slått ut i semifinalen på langrennssprinten, der han endte på 10.-plass sammenlagt.

## Utmerkelser
* Master of Sport of International Class (Russland)

## Eksterne lenker
* Profil hos Paralympics 2014 
* Profil hos IPC  (biografi og resultater)
Drammen tollsted

**Drammen tollsted** (også kjent som Tollboden) ligger i  i Drammen. Hovedbygningen ligger i nummer 1 B mens ekspedisjonsbygningen har adresse 1 C. De opprinnelige bygningene ble tegnet av arkitekt Paul Due.

Hovedbygningen og ekspedisjonsbygget ble bygget i perioden 1876-1878. Ekspedisjonsbygget ble påbygget et pakkhus i 1957.

Opprinnelig lå tollstedet på en øy, Tollbodbøya, men i løpet av 1900-tallet ble elveløpet fylt igjen.

## Minnevern
Bygningene er oppført på verneplanen som *Kompleks 2482001*. Begge bygningenes eksteriør er vernet samt hovedbyggets interiør.

## Referanser




## Eksterne lenker
* 
*